
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ GRĄŽINTOS PASKOLOS SKYRIMO

2015 m. gegužės 26 d. Nr. AT- 508
Šakiai


Vadovaudamasis rajono savivaldybės tarybos 2009 m. sausio 22 d. sprendimu Nr. T-6 „Dėl savivaldybės administracijos nuostatų tvirtinimo“ 24 punktu,


į p a r e i g o j u  savivaldybės administracijos Biudžeto ir turto skyriaus vedėją Egidiją Grigaitienę grąžintas į rajono biudžeto sąskaitą paskolos lėšas 4 911,62 Eur (keturis tūkstančius devynis šimtus vienuolika eurų 62 euro centus) skirti savivaldybės administracijai investicinių projektų finansavimui. Iš jų:


1. Investicinio projekto „Griškabūdžio kultūros centro stogo remontas“ finansavimui – 468,65 Eur (keturis šimtus šešiasdešimt aštuonis eurus 65 euro centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 08.02.01.08., į ekonominę funkciją 2.2.1.1.1.30.;


2. Investicinio projekto „Girėnų bendruomenės pastato statyba“ finansavimui – 57,92 Eur (penkiasdešimt septynis eurus 92 euro centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 04.02.01.06., į ekonominę funkciją 2.2.1.1.1.30.;


3. Apmokėti už savivaldybei nuosavybės teise priklausančių 11 socialinių būstų, esančių Vytauto g. 23 Kudirkos Naumiestyje, elektros energijos pajungimą – 1 387,83 Eur (vieną tūkstantį tris šimtus aštuoniasdešimt septynis eurus 83 euro centus). Lėšas nukreipti Socialinės apsaugos programos vykdymui (kodas 13) į valstybinę funkciją 06.02.01.01., į ekonominę funkciją 2.2.1.1.1.20.;


4. Apmokėti už Gelgaudiškio dvaro pagrindiniuose rūmuose kieto kuro katilo montavimo darbus – 2 997,22 Eur (du tūkstančius devynis šimtus devyniasdešimt septynis eurus 22 euro centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 08.06.01.03., į ekonominę funkciją 2.2.1.1.1.30.

